Klimkin: Rossiya va Belarus Ukrainadan kelib chiqqan

Ukraina tashqi ishlar vaziri Pavel Klimkinning fikricha, Rossiya va Belarus hozirgi kunda Ukraina merosxo‘ri bo‘lgan Kiyev rusidan ajralib chiqqach, paydo bo‘lgan. Bu haqda u Urugvayning Observador gazetasi uchun maqolada yozdi.
Vazirning ta'kidlashicha, Ukraina o‘zining butun tarixi mobaynida Yevropa va Yevropa qadriyatlari shakllanishida «muhim rol» o‘ynagan. Xususan, u Yevropani tatar-mo‘g‘ullar hujumidan himoya qilishda Ukrainaning rolini qayd etib o‘tdi. Shuningdek, Klimkinning bildirishicha, Ukraina aholisi doimo «kommunistik totalitarizmga» qarshi chiqqan va demokratiya uchun kurashgan.
Vazirning fikricha, Ukraina taraqqiyotining Yevropa yo‘li 988 yilda xristianlik qabul qilinishi bilan belgilab qo‘yilgan.
«Kiyevdagi cho‘qintirishdan so‘ng, xristianlik Kiyev rusidan shimol va sharqda joylashgan sharqiy slavyan qabilalarga tarqalishni boshladi. U yerda, bir necha asr o‘tgach, zamonaviy Belarus hamda Rossiya paydo bo‘ldi», - deb yozgan Klimkin. 
Eslatib o‘tamiz, avvalroq Ukraina prezidenti Pyotr Poroshenko Putin SSSR tiklanishini xohlashi haqida aytib o‘tgandi.